Per pirmąjį svarstymą priimtos Europos Parlamento pozicijos data:

·Nuostatos dėl partnerystės sugriežtinamos įtraukiant galimybę paskirti tinkamą fondų lėšų dalį socialinių partnerių ir pilietinių visuomenės organizacijų administraciniams gebėjimams stiprinti, taip pat sustiprinant partnerystės elgesio kodekso vaidmenį (Deleguotasis reglamentas (ES) Nr. 240/2014) visuose programavimo ir įgyvendinimo etapuose. Taryba pritarė tam, kad būtų įtrauktas straipsnis dėl horizontaliųjų principų, kaip prašė Parlamentas, taip pat visapusiškai laikantis Sutarties formuluotės. Fondų tiksluose turėtų būti atsižvelgiama, be kita ko, į reikšmingos žalos nedarymo principą.

Tarybos pozicija visiškai atitinka per trilogus pasiektą susitarimą. Be kita ko, padaryti šie svarbiausi Komisijos pasiūlymo pakeitimai:

iii.reikšmingų reikiamų sąlygų nustatymą, kurios turi būti įvykdytos per visą įgyvendinimo laikotarpį.

·Kalbant apie sanglaudos politikos programų veiklos peržiūros planą ir laikotarpio vidurio peržiūrą, nustatyta lankstumo suma, atitinkanti 50 proc. asignavimų dvejiems paskutiniams programavimo laikotarpio metams, kuri programose bus galutinai paskirstyta tik po 2025 m. laikotarpio vidurio peržiūros.

·Laikotarpis, kai Komisija gali siūlyti laikinąsias priemones, kaip atsaką į išskirtines ir neįprastas aplinkybes, apribotas iki 18 mėnesių. Naujosios nuostatos dėl struktūrinio dialogo sukėlė susirūpinimą ir dėl to Komisija paskelbė deklaraciją.

·Buvo nustatyti tam tikri su patikimu ekonomikos valdymu susijusių priemonių taikymo laiko ir aprėpties apribojimai ir tam tikri atitinkamos procedūros pakeitimai (makroekonominės sąlygos). Šios nuostatos netaikomos visoms ESF+ programoms.

·Galimybė įgyvendinti penktąjį politikos tikslą tapo priklausoma nuo vieno iš šių trijų teritorinių priemonių naudojimo: integruotų teritorinių investicijų, bendruomenės inicijuotos vietos plėtros ir kitų teritorinių priemonių. Buvo patikslintas pagrindinio fondo vaidmuo bendruomenės inicijuotos vietos plėtros atveju, kartu suteikiant galimybę teikti paramą iš Europos žemės ūkio fondo kaimo plėtrai (EŽŪFKP).

·Atsirado galimybė suprogramuoti techninę paramą, kaip alternatyvą fiksuotosios normos metodui, išskyrus Vidaus reikalų generalinio direktorato fondus ir INTERREG, naudojant skirtingus kiekvienam fondui nustatytus procentinius dydžius.

Stebėsena, vertinimas, komunikacija ir matomumas

·Buvo patvirtinta kiekvieno Stebėsenos komiteto nario balsavimo teisė.

·Stebėsenos komiteto vaidmuo pagal EJRŽAF sumažėjo ir jis šiuo atžvilgiu teikia tik konsultacijas dėl programos pakeitimų tvirtinimo.

·Dėl EJRŽAF nebebus privaloma pateikti metinės veiklos rezultatų ataskaitą.

·Finansinių duomenų perdavimo elektroninėmis priemonėmis dažnumas sumažintas nuo šešių iki penkių kartų, o rodiklių duomenų – iki dviejų kartų per metus, o tai vis dar yra daugiau, palyginti su dabartiniu perdavimo skaičiumi – nuo dviejų iki trijų kartų per metus sanglaudos politikos fondams ir kartą per metus PMIF, VSF ir Sienų valdymo ir vizų finansinės paramos priemonei (duomenys, kuriuos reikia perduoti, pateikiami VII priede).

·Atnaujintų atrinktų veiksmų sąrašų skelbimo dažnumas sumažintas nuo siūlymo skelbti kas tris mėnesius iki jų skelbimo kas keturis mėnesius, tačiau dažniau, nei yra dabar.

·Fizinių asmenų ir galutinių paramos gavėjų įsipareigojimai skelbti apie ES paramą buvo dar išsamiau aprašyti. Be to, finansinės pataisos lygis buvo sumažintas nuo 5 proc. iki 3 proc., tokiu atveju, jei paramos gavėjai nesilaikytų įsipareigojimų skelbti apie iš ES gautą paramą.

·Pagal naująją nuostatą valstybės narės privalo skelbti informaciją, išskyrus tuos atvejus, kai Sąjungos ar nacionalinės teisės aktais ją draudžiama skelbti dėl saugumo, viešosios tvarkos, baudžiamosios veikos tyrimo ir asmens duomenų apsaugos.

Fondų teikiama finansinė parama, įskaitant nuostatas dėl finansinių priemonių ir tinkamumo finansuoti taisyklių

·Priimtos nuostatos dėl dotacijų pagal sąlygas, numatant papildomas apsaugos priemones, susijusias su grąžintų sumų pakartotiniu panaudojimu, palyginti su 2014–2020 m.

·Finansinių priemonių valdymas tiesiogiai suteikiamas Europos investicijų bankui (EIB), tarptautinėms finansų įstaigoms ir valstybiniams bankams.

·Buvo nustatytos papildomos nuostatos dėl finansinių priemonių, įgyvendinamų per vienas po kito einančius programavimo laikotarpius, kad būtų užtikrinamas teisinis aiškumas.

·Nustatyta galimybė, kad PVM gali būti laikomas tinkamu finansuoti veiksmams, kurių visos išlaidos yra ne mažesnės kaip 5 000 000 EUR (įskaitant PVM), jei pagal nacionalinius PVM teisės aktus jis negali būti susigrąžinamas. Taip pat įtrauktos konkrečios taisyklės dėl veiksmų, kuriais finansinės priemonės derinamos su dotacijomis.

·Valdymo išlaidos ir mokesčiai pagal tiesiogiai paskirtas finansines priemones buvo padidinti ir paskirstyti, atitinkamai 5 proc. ir 7 proc. kontroliuojančiajam fondui ir 7 proc. ir 15 proc. konkretiems fondams.

Valdymo ir kontrolės sistema